b'\n_START_ARTICLE_\nNew Century Global Center\n_START_PARAGRAPH_\nNew Century Global Center (suom. Uuden vuosisadan maailman keskus) on Kiinan Chengdussa sijaitseva monitoimirakennus, joka avattiin yleis\xc3\xb6lle 28. kes\xc3\xa4kuuta 2013. Sen pituus on 500 metri\xc3\xa4, leveys 400 metri\xc3\xa4 ja korkeus 100 metri\xc3\xa4. Rakennuksen tilojen kokonaispinta-ala on 1,7 miljoonaa neli\xc3\xb6metri\xc3\xa4. Kiinalaisten viranomaisten mukaan kyseess\xc3\xa4 on maailman suurin vapaasti seisova rakennus._NEWLINE_New Century Global Center sis\xc3\xa4lt\xc3\xa4\xc3\xa4 muun muassa ostoskeskuksia, liiketiloja, elokuvateattereita, hotelleja sek\xc3\xa4 perheille suunnattuja virkistysmahdollisuuksia.'